Document ID: 31985R3117

NEUVOSTON ASETUS (ETY) N:o 3117/85,
annettu 4 päivänä marraskuuta 1985,
sardiinien tasaushyvitysten myöntämistä koskevista yleisistä säännöistä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymissopimuksen ja erityisesti sen 2 artiklan 3 kohdan, sekä liittymissopimukseen liitetyn asiakirjan ja erityisesti sen 171 ja 358 artiklan,
ottaa huomioon komission ehdotuksen,
sekä katsoo, että
Espanjan ja Portugalin liittymisasiakirjassa otetaan käyttöön, niin uusissa jäsenvaltioissa kuin niissä jäsenvaltioissa, jotka kuuluivat yhteisöön sellaisena kuin se oli ennen 1 päivää tammikuuta 1986, erityinen järjestelmä sardiinien hintojen lähentämiseksi kohti Välimerellä käytettäviä hintoja; tämän järjestelmän ohella otetaan liittymisestä alkaen käyttöön sardiinintuottajia, jotka kuuluivat yhteisöön sellaisena kuin se oli ennen 1 päivää tammikuuta 1986, koskeva tasaushyvitysjärjestelmä, jonka soveltamisesta on annettava yksityiskohtaiset säännöt viimeistään 31 päivänä joulukuuta 1985,
tämä hintojen erityinen lähentämisjärjestelmä vaikuttaa suoraan yhteisössä ennen 1 päivää tammikuuta 1986 jäsenenä olleiden valtioiden sardiinintuottajien tulotasoon Atlantilla ja muuttaa mainitun yhteisön sardiinien tuotannossa vallitsevaa tasapainoa,
tämä uusi tilanne, muuttaessaan kilpailun edellytyksiä yhteisössä ennen 1 päivää tammikuuta 1986 jäsenenä olleissa valtioissa, vaikuttaa myös näiden jäsenvaltioiden sardiinintuottajien tulotasoon Välimeren alueella,
olisi sen vuoksi vahvistettava yleiset säännöt näiden hyvitysten myöntämisestä; ottaen huomioon hintojen lähentämisestä annetut yksityiskohtaiset erityissäännöt, olisi eriteltävä tasaushyvitysten myöntämisen edellytykset sen mukaan, onko kyse Atlantin vai Välimeren sardiinintuottajista,
Välimeren sardiineista myönnetty hyvitys alenee hintojen lähentämisen ajan; hintoja alennetaan neuvoston vuosittain vahvistaman hintatason perusteella, ja
edellytyksissä, joilla hyvitys myönnetään Välimeren sardiineille, on otettava huomioon toisaalta kilpailun edellytysten muuttamisen vaikutukset kyseisten tuottajien tulotasoon, ja toisaalta tarve hyvittää Välimeren ja Atlantin tärkeimpien tuotteiden hintojen välinen ero, aiheuttamatta kuitenkaan kilpailun vääristymistä laajentuneen yhteisön jalostajien kesken,
ON ANTANUT TÄMÄN ASETUKSEN:
1 artikla
Tässä asetuksessa vahvistetaan niiden jäsenvaltioiden sardiinintuottajille, jotka kuuluivat yhteisöön sellaisena kuin se oli ennen 1 päivää tammikuuta 1986 sardiinin hintojen lähentämisen aikana, sellaisena kuin se määritellään Espanjan ja Portugalin liittymisasiakirjassa, myönnettäviä tasaushyvityksiä koskevat yleiset säännöt.
2 artikla
1. Tasaushyvitys myönnetään yhteisössä ennen 1 päivää tammikuuta 1986 jäsenenä olleissa valtioissa tuotetuista Atlantin sardiineista,
- jotka kuuluvat laadultaan luokkiin E ja A, sellaisina kuin ne määritellään asetuksessa (ETY) N:o 103/76(), sellaisena kuin se on viimeksi muutettuna asetuksella (ETY) N:o 3166/82(),
- joita asetuksen (ETY) N:o 3796/81() 5 artiklan 1 kohdassa tarkoitetut tuottajajärjestöt ovat saattaneet myyntiin ihmisravintona käytettäväksi, enintään 2 000 tonnia vuodessa, vähintään edellä mainitun asetuksen 12 artiklan 1 kohdassa määritellyn yhteisön vetäytymishinnan suuruisilla, mutta taattua vähimmäishintaa alhaisemmilla hinnoilla
ja
- jotka on tarkoitettu jalostukseen.
2. Hyvitys myönnetään tuottajajärjestöille, jos ne
- on perustettu ja hyväksytty ennen liittymistä asetuksen (ETY) N:o 3796/81 mukaisesti,
- ovat soveltaneet kahden vuoden ajan ennen liittymistä sardiinien vetäytymishintoja asetuksen (ETY) N:o 3796/81 13 artiklassa säädettyjen edellytysten mukaisesti.
3. Edellä 1 kohdassa tarkoitettu taattu vähimmäishinta on sama kuin liittymistä edeltävänä vuonna voimassa ollut vetäytymishinta, ohjehintaan tulevaksi kalastusvuodeksi mahdollisesti tehtävin mukautuksin korjattuna.
4. Hyvityksen määrä on tuottajan saaman myyntihinnan ja taatun vähimmäishinnan välinen erotus.
5. Asetuksen (ETY) N:o 3796/81 13 artiklassa säädetty rahallinen korvaus lasketaan 3 kohdassa tarkoitetun taatun vähimmäishinnan perusteella.
3 artikla
1. Tasaushyvitys myönnetään yhteisössä ennen 1 päivää tammikuuta 1986 jäsenenä olleissa valtioissa tuotetuista Välimeren sardiineista,
- jotka ovat kokoa 3 ja 4 ja kuuluvat luokkaan E ja A, sellaisina kuin ne määritellään asetuksessa (ETY) N:o 103/76,
- joita myydään ja toimitetaan tosiasiallisesti enintään 43 000 tonnia vuodessa jalostettavaksi yhteisen tullitariffin nimikkeeseen 16.04 kuuluviksi säilykkeiksi tai suolatuiksi tuotteiksi, jotka ovat ilmatiiviisti suljetuissa pakkauksissa,
ja
- joiden myyntihinta kaupan pitämisen ensimmäisessä vaiheessa on vähintään yhteisön vetäytymishinta. Tätä hintaa korotetaan jokaisen kyseisen tuoteluokan osalta vähintään yhteisössä ennen 1 päivää tammikuuta 1986 jäsenenä olleissa valtioissa sovellettujen Atlantin ja Välimeren sardiinien vetäytymishintojen välisellä erotuksella.
2. Hyvitykseen oikeuttavat määrät määritetään kullekin tuottajajärjestölle tai kullekin tuottajalle vuosien 1982 ja 1984 välisenä aikana 1 kohdan jalostustarkoituksiin toimitettujen määrien perusteella.
3. Hyvityksen määrä on kyseisen kokoisiin Atlantin sardiineihin yhteisössä ennen 1 päivää tammikuuta 1986 jäsenenä olleissa valtioissa sovellettavan vetäytymishinnan ja kokoa 2 oleviin Atlantin sardiineihin uusissa jäsenvaltioissa sovellettavan hinnan välinen erotus.
4. Hyvitys maksetaan jalostajille.
5. Asetuksen (ETY) N:o 3796/81 14 artiklan 3 kohdassa tarkoitettua siirtopalkkiota ei voida maksaa tässä artiklassa säädetyn hyvityksen ohella.
4 artikla
Yksityiskohtaiset säännöt tämän asetuksen soveltamisesta annetaan asetuksen (ETY) N:o 3796/81 33 artiklassa säädettyä menettelyä noudattaen.
5 artikla
Tämä asetus tulee voimaan 1 päivänä tammikuuta 1986, jollei Espanjan ja Portugalin liittymissopimuksen voimaantulosta muuta johdu.
Sitä sovelletaan 1 päivästä maaliskuuta 1986 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä marraskuuta 1985.

Labels: 18
15
19
6